17/11/2010 | Administración LocalMunicipal
Sada
Secretaría
Bases da convocatoria de participación no concurso “Sadacústico”. Concello de Sada 2011

Mediante resolución da Alcaldía de data 29 de outubro de 2010, prestouse aprobación ás seguintes Bases: Co obxecto de fomentar e dar a coñecer a actividade dos grupos musicais de Sada e dos concellos veciños, ademais de promover a hostalería local durante a tempada invernal, tradicionalmente de baixo movemento económico, convócase o programa “SADACÚSTICO”, organizado pola Asociación de Músicos de Sada e a Concellaría de Cultura do Concello de Sada. Dende unha óptica optimista e positiva, esta intervención pretende tamén impulsar a hostalería sadense cara unha renovación e acondicionamento dos locais de ocio que permita, nun prazo duns anos, contar con locais que poidan ofertar propostas culturais alternativas. Isto pode ser un valor engadido a nivel empresarial, como foco de atracción de máis usuarios e clientes. Tamén turístico, atraendo a novos visitantes á Vila de Sada. E non podemos rexeitar o valor cultural que tería esta iniciativa, xa que aumentaría o número de instalacións con oferta cultural e permitiría diversificar e incrementar a oferta cultural de Sada. “Sadacústico” é un circuíto de actuacións musicais en formato acústico que se dirixe ós locais de ocio de Sada. Esta oferta de lecer pode axudar a promocionalos e a rachar un pouco coa estacionalidade imperante neste sector. A producción cultural dos grupos musicais que se involucren neste concurso servirá como un atractivo máis a sumar á oferta de ocio da vila, favorecendo o achegamento de novos clientes e dando a coñecer locais de Sada, mellorando a súa imaxe como centros dinámicos, promotores de oferta cultural alternativa. O “Sadacústico 2011” contempla unha fase inicial de concurso, no que se poderán inscribir todos aqueles grupos e solistas que o desexen. Coa inscrición deberá axuntarse unha maqueta que sirva para presentar a proposta musical. Coas maquetas recibidas, o xurado do concurso fará unha selección de ata 12 formacións musicais, que serán as gañadoras do concurso, e pasarán a conformar o programa de actuacións do II CIRCUITO SADACÚSTICO 2011. As actuacións musicais programaranse durante 3 meses. O programa realizarase tódolos venres en horario que suxerimos entre as 21:30h. e as 23:30h. Poderíanse propoñer outras alternativas, pero sempre tendo presente o dereito ó descanso dos veciños. O circuíto está aberto á participación dos grupos musicais que queiran inscribirse, independentemente do seu estilo musical. De tódolos xeitos, a Concellaría de Cultura resérvase o dereito de favorecer a inclusión de grupos que sexan de Sada ou teñan músicos de Sada na súa formación. Para inscribirse no Circuíto Sadacústico haberá que facer unha solicitude na forma que se dispoña no apartado 4, e un compromiso de actuación en FORMATO ACÚSTICO, sen batería (permítese percusión) dentro do programa e datas que se propoña dende a organización. Os criterios para a selección dos 12 (como máximo) grupos/solistas participantes serán responsabilidade do xurado do concurso. A formación do xurado será explicada no apartado 8. Os grupos e intérpretes que queiran participar no “II Sadacústico” deberán facer a súa solicitude presentando o anexo 1 no Rexistro do Concello de Sada. Tamén se poderán presentar no rexistro de calquera órgano administrativo pertencente á Administración Xeral do Estado, no de calquera Administración da Comunidade Autónoma ou nas oficinas de Correos. Nestes últimos casos, as inscricións deberán logo ser enviadas por correo postal, dirixidas a: As inscricións faranse presentando o anexo 1 debidamente cumprimentado, e acompañándoo de:  Fotocopia compulsada do C. I. F. do grupo ou asociación, no seu caso.  Fotocopia compulsada do N. I. F. do representante, ou dos músicos, en caso de que se representen a si mesmos.  Certificación dos datos bancarios onde se deberá facer o ingreso. O número de conta debe ter como titular ó grupo (ou persoa) que realice a inscrición.  Maqueta con cancións propias coas que o grupo/solista queira concursar.  Breve historia do grupo, cartel ou fotos para a promoción e difusión publicitaria (opcional).  Compromiso asinado de aceptación das normas das bases do programa, que, neste caso, supón o compromiso de actuar en formato acústico sen batería, levar o material de son necesario para a actuación, presentarse no local programado con tempo suficiente para montar e probar son, respectar o horario programado. Poderán solicitar actuacións os locais de Sada que desexen acollerse a este programa. Coas súas solicitudes farase un listado no que se priorizará ós locais que teñan mellores condicións para acoller as actuacións. Será condición imprescindible ter subscrito un seguro de Responsabilidade Civil. Os criterios que se seguirán para a selección dos locais interesados serán explicados no apartado 9. Os locais seleccionados definitivamente formarán a “Rede de Locais do Circuíto Sadacústico 2011, e serán anunciados nos soportes publicitarios do circuíto. Os locais interesados en acoller actuacións do Circuíto Sadacústico poderán inscribirse presentando o anexo 2 no Rexistro do Concello de Sada. Tamén se poderán presentar no rexistro de calquera órgano administrativo pertencente á Administración Xeral do Estado, no de calquera Administración da Comunidade Autónoma ou nas oficinas de Correos. Nestes últimos casos, as inscricións deberán logo ser enviadas por correo postal, dirixidas a: Presentarase o anexo 2 debidamente cumprimentado, xunto cos seguintes datos a. Fotocopia do C. I. F. do local e D. N. I. da persoa responsable. b. Póliza de seguro de responsabilidade civil, para cubrir a que se poida derivar da realización das actuacións. Esta póliza será unha condición moi importante para poder asinar os convenios co Concello para acoller actuacións dentro do Circuíto Sadacústico. c. Compromiso asinado de aceptación das normas destas bases, que, no seu caso, supón a aceptación de:  Non cobrar ningún tipo de entrada ou recargo ós clientes a causa da actuación.  Non sobrepasar o horario proposto no programa, coa fin de non incorrer en molestia para os veciños.  O día e grupo que se lles asigne dende a organización do Circuíto. As solicitudes para os grupos e os locais que queiran participar no circuíto deberán presentarse como día límite o 3 de xaneiro de 2011. O venres 7 de xaneiro publicarase a lista de formacións musicais seleccionadas para o Sadacústico 2011, e a lista de espacios que formarán a Rede do Circuíto. Ambas serán publicadas en www.concellodesada.com, así como no espacio www.facebook.com/sadacustico.Tamén poderá publicarse noutras plataformas que poidan ser escollidas para darlles maior difusión. Nos seguintes días enviarase información á prensa para aumentar a difusión da noticia, e comezará a pegada de carteis. O circuíto comezará o venres 14 de xaneiro de 2011. O programa de actuacións será publicitado a partires do sábado 8 do mesmo mes. A selección dos grupos/solistas participantes farase a través dun xurado que será proposto pola Alcaldía. Estará formado por 1 ou 2 músicos de contrastada experiencia non asociados a ningunha formación de Sada, 2 representantes da Asociación de Músicos de Sada, 2 representantes da Asociación de Empresarios de Sada e 2 representantes da Concellaría de Cultura do Concello de Sada. No proceso de selección deberá terse en conta os seguintes puntos:  Si a inscrición é de máis de 12 grupos ou solistas, o xurado deberá seleccionar ós 12 mellores.  En caso de que o número de formacións inscritas fose de entre 6 e 12, este xurado deberá seleccionar un total de 6 grupos ou solistas. Se a inscrición non acadase a participación citada, o xurado podería valorar a realización do Circuíto cun número de grupos/solistas menor de 6, ou declarar deserto o concurso se non se inscribe un número de grupos/solistas que se considere suficiente. O xurado puntuará a calidade dos grupos solicitantes:  Cada membro do xurado outorgará un punto ó grupo/solista que menos lle interesa, e irá subindo a puntuación consecutivamente ata o máximo de puntuación para a formación que máis lle guste. Así, cada membro do xurado proporá un listado no que plasmará as súas preferencias.  Sumando as puntuacións recibidas de cada un dos integrantes do xurado, farase unha lista coa puntuación obtida por cada grupo. Os grupos con menor valoración serán descartados.  Os de maior puntuación tocarán nos locais mellor valorados (conforme ós criterios explicados no punto 9 ). Este procedemento permitirá coñecer ós grupos premiados no concurso, e encaixar a programación de grupos e locais do II Circuíto Sadacústico. En canto ó calendario de actuacións, inaugurarase o Circuíto no local mellor puntuado, e iniciarase unha rolda de actuacións pasando por cada un dos restantes locais. Logo volverase ó local inicial con outro dos grupos/solistas que lle corresponda, e así sucesivamente. A Rede de Espacios Musicais do Sadacústico 2011 estará formada por 6 locais. En caso necesario, a organización poderá propor un número diferente de espacios, pero sempre suxeito ás esixencias de programación de 12 actuacións, e do número final de grupos/solistas seleccionado. A selección dos locais que formarán a Rede de Espacios Musicais do Circuíto Sadacústico 2011 farase seguindo os seguintes criterios de puntuación:  Darase ata 20 pts. se son locais que acollan habitualmente actuacións musicais ou outro tipo de manifestacións e eventos culturais. Valoraranse os anos de percorrido, a periodicidade (semanal, mensual, eventual.).  Ata 15 pts. a valorar en función do axeitado do espacio para acoller actuacións artísticas. Puntuaranse aspectos como a existencia dun espacio destinado específicamente a acoller actuacións, as medidas do espacio dispoñible, a visibilidade do público, o aforo.).  Ata 15 pts. a valorar en función do equipamento técnico de son do que se poida dispoñer. Terase en conta a dispoñibilidade de mesas de son, micrófonos, a calidade da amplificación de son.  Ata 10 pts. valorados en función das condicións acústicas e de insonorización do local. Valorarase que o son poida chegar ben a todo o local, así como a existencia ou non de algún sistema de insonorización. Os apartados anteriores son criterios que valoran a idoneidade dos locais para acoller actuacións, pero en ningún caso son excluíntes: poderase formar parte da Rede aínda que non se cumpran todas as condicións expostas nos criterios expostos. Os locais seleccionados formarán a “Rede de locais do Circuíto Sadacústico 2011”. Os grupos participantes no “Sadacústico 2011” percibirán polas súas actuacións un importe de 200 € en concepto de PREMIO, que serán ingresados no nº de conta presentado polos grupos na súa documentación de inscrición. Ademais, o premio complétase cunha gravación en directo, que será realizada por persoal cualificado contratado pola Concellería de Cultura do Concello de Sada. Ditas gravacións en directo serán tomadas nas diferentes datas do Circuíto Sadacústico. Serán facilitadas a cada un dos grupos/solistas, e o Concello terá dereitos de uso desas gravacións con diferentes fins: en todo caso o Concello comunicará ós artistas implicados a utilización das gravacións dos seus concertos. O Concello de Sada comprométese a realizar o ingreso estipulado nestas bases unha vez realizada a actuación correspondente, sempre e cando os grupos e solistas seleccionados teñan aportado a documentación solicitada. O incumprimento das condicións establecidas nestas bases dará lugar á expulsión automática deste Circuíto. A persoa asinante (NOME) _______________________________________________, como representante da formación musical______________________________________ e con D. IVAN ESTEBAN ALFAYA GESHEV ___________________, afirma que leu as bases do I Concurso Sadacústico, e que as acepta comprometéndose a:  Tocar en formato acústico sen batería.  Levar o material de son necesario para a actuación.  Presentarse no local programado con tempo suficiente para montar e probar son.  Respectar o horario programado. Para que conste, asina en ______________a__ de _______ de 20__ NOME A persoa asinante (NOME) __________________________________, con D. IVAN ESTEBAN ALFAYA GESHEV _______________________, como xerente do local __________________________, sito en Sada e con JACQUES LOUIS ASCARI NATU_____________________ Afirma que leu as bases do I Concurso Sadacústico e que as acepta, comprometéndose a:  Non cobrar ningún tipo de entrada ou recargo ós clientes a causa da actuación.  Non sobrepasar o horario proposto no programa, coa fin de non incorrer en molestia para os veciños.  Aceptar o/s día/s e grupo/s que se lles asigne dende a organización do Circuíto. E para que conste asina en ___________a ___ de ________ de 20__ NOME: a) Nome e apelidos b) D. N. I. c) Domicilio d) Código Postal e) Localidade f) Teléfono Contacto g) Formación Musical h) e-mail i) C. I. F. grupo/solista k) Nº conta bancaria Os anteriores apartados conteñen información que é necesario cubrir. Os datos de d. n. i., c. i. f. (no seu caso) e nº de conta bancaria deberán ser xustificados axuntando fotocopia da documentación e a “certificación de código conta” do banco/caixa. a) Nome e apelidos b) D. N. I. c) Domicilio d) Código Postal e) Localidade f) Teléfono Contacto g) Nome do local h) C. I. F. do local i) e-mail k) nº póliza seguro r. c. Os anteriores apartados conteñen información que é necesaria. Os datos de d. n. i., c. i. f. e nº da póliza do seguro de responsabilidade civil do local deberán ser xustificados axuntando fotocopia dos mesmos. Sada, 5 de novembro de 2010 O Alcalde, Asdo.: Abel López Soto